Dmitri Zakhartsenko pidätettiin kotietsinnän yhteydessä epäiltynä lahjuksen ottamisesta.

Venäjän korruption vastaisessa virastossa johtoasemassa työskentelevän Dmitri Zakhartsenkon kotoa on löydetty 122 miljoonaa dollaria eli vajaa 109 miljoonaa euroa käteistä.

Zakhartsenko työskentelee Venäjän talousturvallisuuden ja korruption vastaisen yleishallintoviraston energiateollisuusosaston (GAESCC) varajohtajana. Hänet pidätettiin kotietsinnän yhteydessä. Etsintä tehtiin Zakhartsenkon siskon omistamaan asuntoon.

Zakhartsenko ei ole suostunut kommentoimaan, mikä rahojen alkuperä on. Häntä syytetään vallan väärinkäytöstä, oikeuden vastustamisesta ja lahjuksen ottamisesta.

Asiasta on uutisoinut muun muassa Times of Malta.